უნივერსიტეტის ღონისძიებების პორტალი

თინათინ კახნიაშვილის საჯარო ლექცია ილიაუნის სამეცნიერო კაფეში
2017-05-30 16:00 (Asia/Dubai)
30 მაისს, 16:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის საბუნებისმეტყველო მეცნიერებებისა და საინჟინრო ფაკულტეტის პროფესორ თინათინ კახნიაშვილთან.
შეხვედრის თემაა: ჰიდრო და მაგნიტოჰიდროდინამიკური ტურბულენტობა ადრეულ სამყაროში – გენერაცია, ევოლუცია და დაკვირვებითი გამოვლინებები.
ლექციაზე მომხსენებელი განიხილავს პირველადი ტურბულენტობის წარმოშობას ადრეულ სამყაროში, ტურბულენტობის სხვადასხვა კლასს (რიცხვით მოდელირებაზე დაყრდნობით) და ჰიდრო და მაგნიტოჰიდროდინამიკური ტურბულენტობის ევოლუციას სამყაროს გაფართოების პროცესში. დასასრულს მიმოიხილავს პირველადი ტურბულენტობის დაკვირვებით გამოვლინებებს და ადრეულ სამყაროში მიმდინარე პროცესებისა და პარამეტრების შეზღუდვას კოსმოსური მაგნიტური ველების პირდაპირი და არაპირდაპირი დაკვირვებების მეშვეობით.
დრო: 30 მაისი, 16:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „ადგილობრივი თვითმმართველობების შესახებ მიმდინარე რეფორმები“
2017-05-30 17:00
30 მაისს, სამშაბათს, 17:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის სამართლის სკოლის კონსტიტუციური კვლევების ცენტრის ორგანიზებით, გაიმართება საჯარო ლექცია, თემაზე: „ადგილობრივი თვითმმართველობების შესახებ მიმდინარე რეფორმები“.
მომხსენებლები:
კოკა კიღურაძე – მმართველობითი სისტემების განვითარების ცენტრი
სევდია უგრეხელიძე – ქალაქ თბილისის საკრებულოს წევრი; ევროსაბჭოს ადგილობრივი და რეგიონალური თვითმმართველობის კონგრესის წევრი, მმართველობითი კომიტეტის თავმჯდომარის პირველი მოადგილე
მოდერატორი:
გიორგი ნონიაშვილი – ილიას სახელმწიფო უნივერსიტეტის სამართლის სკოლის ლექტორი, კონსტიტუციური კვლევების ცენტრის მკვლევარი
დრო: 30 მაისი, 17:00 საათი
ადგილმდებარეობა: აუდიტორია A 101 (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

იდიომური გამოთქმების ლექსიკონის პრეზენტაცია
2017-05-30 18:00
30 მაისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება იდიომური გამოთქმების ონლაინ-ლექსიკონის პრეზენტაცია. ლექსიკონი მოიცავს იდიომების მონოლინგვურ (ქართულ) და ორმიმართულებიან ბილინგვურ (ქართულ-ახალბერძნული, ახალბერძნულ-ქართული) ბლოკებს. ლექსიკონი განთავსებულია საერთაშორისო ონლაინ-ლექსიკონების პორტალზე: Lexilogos http://www.lexilogos.com/english/
ქართულ ლექსიკოგრაფიაში ეს არის პირველი ორენოვანი ონლაინ-ლექსიკონი, რომელშიც დაინერგა „გაფართოებული ძებნის“ ახალი ფუნქცია და ტრანსკრიბირების ველი, რომლებიც უზრუნველყოფს ნებისმიერი შესაძლო ფორმით სიტყვის მოძებნას ლექსიკონში. ამ ფუნქციებით ორენოვანი (განსაკუთრებით, ქართულ-უცხოური) ელექტრონული ლექსიკოგრაფიათვისობრივად ახალ ეტაპზე გადადის.
პროექტი მომზადდა 2014-2017 წლებში ლინგვისტურ კვლევათა ინსტიტუტში შოთა რუსთაველის ეროვნული სამეცნიერო ფონდის ფინანსური მხარდაჭერით. ლექსიკონის შექმნაში მონაწილეობდნენ შუქია აფრიდონიძე, ირინა ლობჟანიძე (პროექტის ხელმძღვანელი), სოფიო შამანიდი, სვეტლანა ბერიკაშვილი და ირაკლი გუნია.
დრო: 30 მაისი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

„ქალაქი, რომელმაც შეცვალა მსოფლიოს ბედი“ - ეკა ჭყოიძის საჯარო ლექცია ილიაუნის სამეცნიერო კაფეში
2017-05-30 18:00
30 მაისს, სამშაბათს, 18:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის მეცნიერებათა და ხელოვნების ფაკულტეტი ასოცირებულ პროფესორ, ეკა ჭყოიძესთან.
შეხვედრის თემაა: ქალაქი, რომელმაც შეცვალა მსოფლიოს ბედი (კონსტანტინოპოლიდან სტამბულამდე).
1453 წლის 29 მაისს დაეცა ბიზანტიის იმპერიის დედაქალაქი კონსტანტინოპოლი, რომელმაც წერტილი დაუსვა ყველაზე ხანგრძლივი იმპერიის თერთმეტსაუკუნოვან ისტორიას. ამან თავისი გავლენა იქონია მსოფლიოს შემდგომ განვითარებაზე. ლექციაზე ყურადღებას გავამახვილებთ ქალაქის განსაკუთრებულ როლზე შუა საუკუნეებში, მისი დაცემის შემდგომ და დღემდე; როგორ აისახა ეს მოვლენა, ერთი მხრივ, მისი თანამედროვეების მიერ და, მეორე მხრივ, მომდევნო პერიოდში მის არქიტექტურასა და ფოლკლორზე. რა განასხვავებს კონსტანტინოპოლს სტამბულისგან – ეს არის შეკითხვა, რომელზეც მომხსენებელი შეეცდება პასუხის გაცემას.
დრო: 30 მაისი, 18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

ნინო ხაჭაპურიძის მასტერკლასი: კარიერული განვითარება და გასაუბრების უნარ-ჩვევები
2017-05-31 14:00
31 მაისს, 14:00 საათზე, ილიაუნის სტუდენტურ საქმეთა დეპარტამენტის ორგანიზებით, ჯი პი აი ჰოლდინგის ადამიანური რესურსების მართვის განყოფილების უფროსი, ნინო ხაჭაპურიძე ჩაატარებს მასტერკლასს თემაზე “კარიერული განვითარება და გასაუბრების უნარ-ჩვევები”.
მასტერკლასი ტარდება წლის შემაჯამებელი დასაქმების ფორუმის ფარგლებში, რომელიც გაიმართება 2 ივნისს, ბ 201 აუდიტორიაში. დასაქმების ფორუმზე დამატებითი ინფორმაციისთვის მიყევით ბმულს: https://goo.gl/WbgHoN
დრო: 31 მაისი, 14:00 საათი
ადგილმდებარეობა: E207 აუდიტორია, ქ. ჩოლოყაშვილის 3/5
დასწრება თავისუფალია.

საქართველოში აშშ-ის ელჩის, იან კელის, ვიზიტი ილიაუნიში
2017-05-31 17:00
31 მაისს, 17:00 საათზე, ილიას სახელმწიფო უნივერსიტეტის B 201 აუდიტორიაში, ამერიკა-საქართველოს თანამშრომლობის 25 წლისადმი მიძღვნილიღონისძიებების ფარგლებში, გაიმართება შეხვედრა საქართველოში ამერიკის შეერთებული შტატების ელჩთან, ბატონ იან კელისთან.
ელჩის მოხსენების შემდეგ, შეხვედრა წარიმართება კითხვა-პასუხის რეჟიმში.
შეხვედრის ხანგრძლივობა: 1 საათი
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 31 მაისი, 17:00 საათი
ადგილმდებარეობა: B 201 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ფსიქოლოგიის ინსტიტუტის წლიური ანგარიშის პრეზენტაცია
2017-05-31 18:30
31 მაისს, 18:30 საათზე, ილიას სახელმწიფო უნივერსიტეტის E207 აუდიტორიაში გაიმართება დიმიტრი უზნაძის ფსიქოლოგიის ინსტიტუტის 2016 წლის საქმიანობის ანგარიშის პრეზენტაცია. ასევე, წარმოდგენილი იქნება კითხვარების ადაპტაციის პროექტის ვებგვერდის პრეზენტაცია და უმცირესობებისადმი დამოკიდებულების ორი კვლევის შედეგები.
დრო: 31 მაისი, 18:30 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

მაია ფანჯიკიძის საჯარო ლექცია: „მე არ გამაჩნია ენა ჩემი სინამდვილისთვის“
2017-05-31 18:30
31 მაისს, 18:30 საათზე, ილიაუნის ავსტრიული კულტურის ცენტრში (S507 აუდიტორია) გერმანისტი და მთარგმნელი მაია ფანჯიკიძე წაიკითხავს საჯარო ლექციას თემაზე: „მე არ გამაჩნია ენა ჩემი სინამდვილისთვის.“
მაია ფანჯიკიძე ამჟამად მაქს ფრიშის „შტილერის“ თარგმანზე მუშაობს, შესაბამისად, აუდიტორიასთან განიხილავს მაქს ფრიშის „შტილერსა“ და ლიტერატურული თარგმანის პრობლემატიკას.
შეხვედრა გაიმართება შვეიცარიის საელჩოსა და ავსტრიული კულტურის ცენტრის თანამშრომლობის ფარგლებში. ღონისძიებას დაესწრებიან შვეიცარიის კონფედერაციის საგანგებო და სრულუფლებიანი ელჩი საქართველოში, ლუკას ბეგლინგერი, და ელჩის მოადგილე, ალვარო ბორგი. სტუმრები ილიაუნის ავსტრიული ბიბლიოთეკის შვეიცარიულ განყოფილებას საჩუქრად გადასცემენ წიგნებს, მათ შორის, მაქს ფრიშისა და ფრიდრიხ დიურენმატის სრულ უახლეს გამოცემებს.
ლექციის ენა: გერმანული
დრო: 31 მაისი, 18:30 საათი
ადგილმდებარეობა: ავსტრიული კულტურის ცენტრი (S507 აუდიტორია) გ. წერეთლის ქ. #3

ია ბერსენაძის „ქალი კლავს“ - პიესის პრეზენტაცია ილიაუნის ლიტერატურულ კლუბში
2017-05-31 19:00
31 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურულ კლუბი გიწვევთ ია ბერსენაძის პიესის – „ქალი კლავს“ – წარდგენაზე.
ოჯახური ძალადობა, როცა მოძალადე ქალია, ხოლო მსხვერპლი – მამაკაცი. მოძალადე ცოლებისა და დედების თემა დღეს ერთ-ერთი ყველაზე აქტუალური დატაბუირებულია მთელ მსოფლიოში. ასეთი ქალები ხშირად სიყვარულის, ერთგულების, ოჯახის შენარჩუნებისა და ტრადიციული ფასეულობების ნიღაბსამოფარებულნი მოქმედებენ. სინამდვილეში კი მანიპულირებენ, ეჭვიანობენ, თავისუფლებას უზღუდავენ და პიროვნულად ანგრევენ მათ მეუღლეებსა და შვილებს;ამის მიზეზი კი ეგოიზმი, არასრულფასოვნების კომპლექსი და მარტოობის შიშია. მათ საკუთარი შვილებისა და ქმრების ბედზე მეტად მანკიერი საზოგადოებრივიაზრი აწუხებთ. ეს პიესა ტრადიციულ ინსტიტუტებსა და საზოგადოებაში დამკვიდრებულ ბევრ ნორმას ეჭვის ქვეშ აყენებს, რადგან იქ, სადაც ადამიანი ბედნიერი არარის, ყველაფერი თავსმოხვეული და დამთრგუნველი პირობითობა ხდება.
დრო: 31 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ანა ნავდარაშვილის მასტერკლასი: „როგორ დავგეგმოთ კარიერა და მივაღწიოთ წარმატებას“
2017-06-01 16:00
1-ლ ივნისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სტუდენტურ საქმეთა დეპარტამენტის ორგანიზებით, StudentJob.ge-ს დამფუძნებელი, ანა ნავდარაშვილი ჩაატარებს მასტერკლასს თემაზე „როგორ დავგეგმოთ კარიერა და მივაღწიოთ წარმატებას“
მასტერკლასი ტარდება წლის შემაჯამებელი დასაქმების ფორუმის ფარგლებში, რომელიც გაიმართება 2 ივნისს, B 201 აუდიტორიაში. დასაქმების ფორუმზე დამატებითი ინფორმაციისთვის მიყევით ბმულს: https://goo.gl/WbgHoN
დრო: 1-ლი ივნისი, 16:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

პოლიტიკური ცენტრი „კავკასიის ინიციატივა“ - კავკასია გზაჯვარედინზე
2017-06-01 16:00
1-ლ ივნისს, 16:00 საათზე, ილიას სახელმწიფო უნივერსიტეტის A 101 აუდიტორიაში, გაიმართება პოლიტიკური ცენტრის „კავკასიის ინიციატივა“ კვლევების საჯარო პრეზენტაცია თემაზე: „კავკასია გზაჯვარედინზე: ევროკავშირს, რუსეთსა და ჩინეთს შორის ურთიერთობის პერსპექტივები “
მომხსენებლები:
დოქტორი მაიკლ ერიკ ლამბერტი – სორბონის უნივერსიტეტის (საფრანგეთი) ევროპის ისტორიისა და საერთაშორისო ურთიერთობების დოქტორის ხარისხის მფლობელი. საფრანგეთის შეირაღებული ძალების მინისტრისთვის სხვადასხვა პუბლიკაციის გამოქვეყნების შემდეგ, ის, როგორც მიწვეული მკვლევარი, მუშაობდა ოტავას (კანადა) უნივერსიტეტში, ხოლო კავკასიის ინიციატივაში გაწევრიანდა 2016 წლის აპრილში.
სოფია კლამადიუ – ორმაგი მაგისტრის ხარისხის მიღების შემდეგ აიქს მარსელისა (საფრანგეთი) და ოტავას (კანადა) უნივერსიტეტიდან, სოფია კლამადიუმ გაიარა ინტერნატურა ლებანონის ტრიბუნალში და ყოფილი იუგოსლავიის სისხლის სამართლის საერთაშორისო ტრიბუნალში (ჰააგა). ის კავკასიის ინიციატივის წევრი გახდა 2016 წლის აპრილში.
MIHAIL PRESLE – მიჰაილი ამჟამად IESEG-ის მენეჯმენტის სკოლაში (საფრანგეთი) ირიცხება მენეჯმენტისა და ფინანსების მიმართულებით.
კავკასიის ინიციატივის პოლიტიკური ცენტრის შესახებ
„კავკასიის ინიციატივა“ არის ახალი დამოუკიდებელი ევროპული პოლიტიკური ცენტრი, რომელიც მთლიანად ორიენტირებულია სახელმწიფოებს შორის დიალოგის გამართვასა და აღმოჩენების გაკეთებაზე. კვლევითი ჯგუფის მისიაა დეფაქტო სახელმწიფოებსა და შავი ზღვის რეგიონთან დაკავშირებული თანამედროვე საკითხების გაანალიზება, რეგიონში არსებული შეხედულებების გამდიდრება და საერთაშორისო ცნობიერების გაზრდა.
დრო: 1-ლი ივნისი, 16:00 საათი
ადგილმდებარეობა: აუდიტორია A 101 (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

პანელური დისკუსია: „გამჭვირვალება თუ სიმულაკრი"
2017-06-01 18:30
1-ლ ივნისს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“, თბილისის მე-3 საერთაშორისო ლიტერატურული ფესტივალის (TIFL) ფარგლებში, გაიმართება პანელური დისკუსია თემაზე: გამჭვირვალება თუ სიმულაკრი – როგორ ასახავს ამ გაორებას ლიტერატურა.
დისკუსიას გაუძღვებიან:
რიჩარდ ბერენგარტენი – ცნობილი ინგლისელი პოეტი. სწავლობდა ინგლისურ ლიტერატურას და ლინგვისტიკას კემბრიჯში (1961) და ლონდონის უნივერსიტეტის კოლეჯში (1977). 1975 წელს დააარსა კემბრიჯის საერთაშორისო პოეზიის ფესტივალი, რომელიც 10 წლის განმავლობაში ტარდებოდა. გამოცემული აქვს რვა პოეტური კრებული, მათ შორის: „მენეჯერი“ (2001); „ლურჯი პეპელა“ (2006); „ბალკანეთის შუქის ქვეშ“ (2008); „მაჩვენებელი“ (2014); Notness (2015); და „ცვლილება. პოეტური მოწიწება იინგის მიმართ“ (2016).
ვოლია ჰაპეევა – ბელარუსი პოეტი, მწერალი, მთარგმნელი და ლინგვისტი. მისი ნაწარმოებები თარგმნილია ინგლისურ, გერმანულ, პოლონურ, მაკედონიურ, ჩეხურ, ლიტვურ და ლატვიურ ენებზე. მისი საქმიანობა მოიცავს ლიტერატურულ თარგმანებს (ინგლისურიდან, გერმანულიდან, იაპონურიდან, ჩინურიდან, ლატვიურიდან), კულტურასა და ლიტერატურაში გენდერული პრობლემატიკის შესწავლას, კვლევას კომპარატიული ლინგვისტიკის, ენის ფილოსოფიისა და სხეულის სოციოლოგიის დარგებში. არის ბელარუსის პენცენტრისა და ბელარუს მწერალთა კავშირის წევრი.
იარომირ ტიპლტი – ჩეხი პოეტი, პერფორმერი, ესეისტი და ხელოვნებათმცოდნე. დაიბადა 1973 წელს. ფილოსოფია და ჩეხური ლიტერატურა შეისწავლა ჩარლზის უნივერსიტეტში. 1997 წელს დაიცვა სადოქტორო დისერტაცია ჩეხურ სიურრეალისტურ პოეზიაში. ტიპლტი ჩეხეთის ლიტერატურულ სცენაზე პირველად 1990 წელს გამოჩნდა და 1994 წელს ჟირი ორტენის ჯილდო მიიღო. 2000 წლიდან ტიპლტი ლიტერატურას გასცდა და დაიწყო წარმოდგენების გამართვა, მუშაობა მუსიკასა და სახვით ხელოვნებაში. იგი პერფორმანსებში ხმოვან გაფორმებასა და ფოტოგრაფიას მიმართავს. 2009 წლიდან ტიპლტი ხშირად მუშაობდა კომპოზიტორ მიშალ რატაისთან ერთად, მათმა ნამუშევრებმა თავი მოიყარა პროექტში „ჩხაპნიები“ (2014). შედეგად გამოცემული აქვს რამდენიმე წიგნი, მათ შორის „ტვინისმჭყლეტავები“ (2002). ტიპლტს ფოტოგრაფ ვიქტორ კოპასზთან ეკუთვნის ექსპერიმენტული ფოტოპროექტი „ტყვეობა“ (2001) და მოკლე ფილმი – სამგანზომილებიანი პოემა „ვენახი“ (2012).
დითი რონენი – პოპულარული ებრაელი პოეტი, ესეისტი და ლიტერატურული რედაქტორი. გამოცემული აქვს ექვსი პოეტური კრებული. მისი ლექსები ითარგმნება სხვადასხვა ენაზე და შესულია სხვადასხვა პოეტურ ანთოლოგიაში. პოეტი მონაწილეობს საერთაშორისო ლიტერატურულ ფესტივალებში, მიღებული აქვს მრავალი საერთაშორისო პრიზი, პრემია, ჯილდო და სტიპენდია, მათ შორის: „ტერა პოეტიკას“ პრიზი, პრიზი საუკეთესო პოეტური ციკლისთვის, ნაციონალური პრემიები და ა.შ. 2016 წელს გამოცემულმა ბოლო კრებულმა დაიმსახურა კუგელის ლიტერატურული პრიზი, ხოლო ამ წიგნის ფრანგული თარგმანი საფრანგეთში გამომცემლობამ “Levant” გამოსცა.
დისკუსიის მოდერატორია შოთა პაპავა – რამდენიმე უნივერსიტეტის, მათ შორის, ბერკლისა და ილიას სახელმწიფო უნივერსიტეტების მიწვეული ლექტორი. არის ილიაუნის ინგლისურენოვანი ჟურნალის – „იდენტობის კვლევები“ – რედაქტორი. სწავლობდა საერთაშორისო ურთიერთობებს ვაშინგტონის უნივერსიტეტში, ფილოსოფიას ჩიკაგოს უნივერსიტეტში, სლავურ ლიტერატურას კალიფორნიის უნივერსიტეტში, ბერკლიში, სადაც მუშაობს სადოქტორო დისერტაციაზე.
დისკუსიის ენა: ინგლისური/ქართული
დრო: 1-ლი ივნისი, 18:30 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

„პოსტ საბჭოთა არქიტექტურა და ურბანული სივრცე თბილისის გლდანის რაიონის მაგალითზე“ - თინა გურგენიძის საჯარო ლექცია ილიაუნის სამეცნიერო კაფეში
2017-06-01 19:00
1-ლ ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე თინა გურგენიძესთან.
შეხვედრის თემაა: პოსტ საბჭოთა არქიტექტურა და ურბანული სივრცე თბილისის გლდანის რაიონის მაგალითზე.
სტალინის გარდაცვალების შემდეგ, ქვეყნის სათავეში ნიკიტა ხრუშჩოვის მოსვლისთანავე, საბჭოთა კავშირში ინდუსტრიულ მშენებლობას დაეთმო დიდი ყურადღება. ხრუშჩოვმა უარყო სტალინისტური არქიტექტურის იდეოლოგია და გზა მისცა მასობრივ ინდუსტრიულ მშენებლობას. სწორედ ამ პერიოდში მომრავლდა მიკრორაიონები, რომლებიც, ძირითადად, გარეუბნებში ცარიელ ტერიტორიებზე იგეგმებოდა.
თბილისის განაშენიანების გენგეგმის დამტკიცების შემდეგ, გლდანის მიკრორაიონის მშენებლობა იმავე სახელის მატარებელი სოფლის ტერიტორიაზე გასული საუკუნის 70-იანი წლებიდან დაიწყო. გლდანის დაპროექტება იმდროინდელ ახალგაზრდა არქიტექტორს, თეიმურაზ ბოჭორიშვილს, დაევალა. გლდანის პროექტი 8 მიკრორაიონს მოიცავდა და ინდუსტრიული, ტიპიური მსხვილ პანელოვანი შენობებით და 147 000 ადამიანზე იყო გათვლილი.
სოციალისტური პერიოდის დასრულების შემდეგ, იმდროინდელი ნორმებისა და სტანდარტების გათვალისწინებით დაგეგმილი უბანი ახალ რეალობაში აღმოჩნდა. 90-იანი წლებიდან გლდანში დიდი არქიტექტურული და საზოგადოებრივი ცვლილებები მიმდინარეობს. დღევანდელ გლდანში უამრავ სოციალურსა თუ ურბანულ ფენომენს ვაწყდებით, რაც სწორედ ზემოთ აღნიშნული ცვლილებების შედეგია.
ლექცია მოგვითხრობს ამ კონკრეტული ტრანსფორმაციის შესახებ, რაც საბჭოთა არქიტექტურამ და ურბანულმა სივრცემ განიცადა სოციალისტური სისტემის დანგრევის შემდეგ – თუ როგორ ხდება ამ ცვლილებების ასახვა ურბანულ გარემოზე, მათ მომხმარებლებზე და რა სახით მონაწილეობს საზოგადოება ამ პროცესებში. ლექცია დაეთმობა სტუდენტებისთვის სხვადასხვა მეთოდიკის გაცნობასაც, თუ რა სახით არის შესაძლებელი ამა თუ იმ მეთოდით კვლევისა და საველე სამუშაოს განხორციელება არქიტექტურასა და ურბანულ დიზაინში.
ფოტოს ავტორი: თაკო რობაქიძე
მომხსენებლის შესახებ
თინათინ გურგენიძემ 2006 წელს დაამთავრა თბილისის სახელმწიფო სამხატვრო აკადემიის არქიტექტურის ფაკულტეტი. 2009 წელს მან დაამთავრა მაგისტრატურა ურბანულ დიზაინში ბარსელონის უნივერსიტეტში, სახვითი ხელოვნების ფაკულტეტზე. 2010 წლიდან თინათინი ბერლინში ცხოვრობს და მუშაობს სადისერტაციო თემაზე გლდანთან დაკავშირებით. თინათინი რამდენიმე სამეცნიერო სტატიის ავტორია, აქტიურად მონაწილეობს კონფერენციებსა და არქიტექტურულ გამოფენებში. მისი ბოლო სტატია გლდანის პირადი და საჯარო სივრცის შესახებ მაისის ბოლოს ჟურნალ „Cloud-Cuckoo-Land“-ში http://cloud-cuckoo.net/en/issues/current-issue/ გამოქვეყნდება.
დრო: 1-ლი ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

წლის შემაჯამებელი დასაქმების ფორუმი ილიაუნიში
2017-06-02 12:00
2 ივნისს, 12:00-დან – 17:00 საათამდე, ილიას სახელმწიფო უნივერსიტეტის B201 აუდიტორიაში, ილიაუნის კარიერული განვითარების ცენტრის ორგანიზებით, გაიმართება წლის შემაჯამებელი დასაქმების ფორუმი.
ფორუმში მონაწილეობა შეუძლიათ ილიაუნის ყველა საფეხურისა და მიმართულების სტუდენტებსა და კურსდამთავრებულებს.
ფორუმზე წარმოდგენილი იქნება საქართველოში მოქმედი 70-მდე კომპანია, კერძო და საჯარო სექტორიდან, რომლებიც სტუდენტებს შეთავაზებენ 500 – ზე მეტ აქტიურ ვაკანსიას და სტაჟირების პროგრამას; ასევე, გააცნობენ ინფორმაციას მათ ორგანიზაციაში არსებული სტანდარტების შესახებ.
დეტალური ინფორმაცია და რეგისტრაცია სტუდენტებისთვის და კურსდამთავრებულებისთვის: https://goo.gl/TBbWPL
ფორუმზე დამსაქმებლის სტატუსით წარმოდგენილი იქნებიან:

განათლებისა და მეცნიერების სამინისტრო
საქართველოს ეკონომიკისა და მდგრადი განვითარების სამინისტრო
საქართველოს გარემოსა და ბუნებრივი რესურსების დაცვის სამინისტრო
სახელმწიფო აუდიტის სამსახური/State Audit Office
საქართველოს იურისტთა უმაღლესი სკოლა
Georgian Water and Power – GWP LTD, Official
Governing for Growth in Georgia (G4G)
CRRC Georgia

პიარისა და მარკეტინგული კომუნიკაციების კომპანია “ჯეპრა”
KEY COMMUNICATIONS – საზოგადოებასთან ურთიერთობის კომპანია
Forbes Georgia
Business Media Georgia (საქმის კურსი“, “ანალიტიკა” “ქალების ნარატივი“ და „საქმიანი დილა”)
Business Georgia
რადიო უცნობი / Radio Ucnobi
ჯეოსელი
მაგთი
ბილაინი

საქართველოს ბანკი • Bank of Georgia
TBC BANK – თიბისი ბანკი
FINCA Bank Georgia / ფინკა ბანკი საქართველო
ლიბერთი ბანკი
Credo/კრედო ბანკი
BDO Georgia
Policy and Management Consulting Group – PMCG
AG International Consulting
ალდაგი | Aldagi
იმედი L • Imedi L
ავერსი
ჯი პი აი ჰოლდინგი
სამედიცინო კორპორაცია “ევექსი”

Adjara Group Hospitality Careers (Rooms Hotels; Holiday Inn Tbilisi (Adjara); Fabrika • ფაბრიკა)
Tbilisi Marriott and Courtyard by Marriott Tbilisi
ვისოლ ჯგუფი (“ვისოლ პეტროლიუმ ჯორჯია”; “ეარ ვისოლი”; “ვისოლ გაზი”; ავტომომსახურების ქსელი „ვიანორ ჯორჯია“; “ვისოლის გაზის სადისტრიბუციო კომპანია”; სუპერმარკეტების ქსელი “სმარტი”; სწრაფი კვების რესტორნების ქსელი “ვენდი”; დეველოპერული კომპანია “ველაჯიო”; სარეკლამო კომპანია “ალმა”
Gulf Georgia
სანტე ჯი-ემ-თი პროდუქტები
ნატახტარი Natakhtari
ჰიპერმარკეტი გუდვილი – Goodwill Hypermarket
SPAR Georgia
Carrefour Georgia

ფინანსური ოფისი – Financial Office
Georgian Credit / ქართული კრედიტი
მიკროსაფინანსო ორგანიზაცია “კაპიტალ ექსპრესი”
მიკროსაფინანსო ორგანიზაცია MBC ემ ბი სი
Tourism Geoinformation Center – Travelgis
OK group (myclient.ge; Law Office/საადვოკატო ბიურო OK & CG; OKtravel)
Sachs Investment Georgia (Silkjob; O’doia • ო’დოია)
გორგია – Gorgia
ინფრასტრუქტურის მშენებელთა ასოციაცია/ICCA
Construct Ge – ქონსთრაქთ ჯი
PayBox.ge

Myclient.ge – უძრავი ქონების სააგენტო / Real Estate Agency
GBA სასწავლო ცენტრი
საერო სკოლა “ლომისი1”
სკოლა ფესვები
Khatia Communication
სატელეფონო გაყიდვების კომპანია „ოდისეა“
სატელეფონო გაყიდვების კომპანია „Next Brand“
ინტერნეტი შოფინგ მოლი Kma.ge
ასოციაცია ჰერა XXI Association Hera XXI

ასევე, ილიაუნის სამსახურები შემოგთავაზებენ შიდასაუნივერსიტეტო სტაჟირებას:

ილიაუნის საგარეო ურთიერთობების სამსახური;
ილიაუნის განვითარების სამსახური;
ილიაუნის საბუნებისმეტყველო მეცნიერებებისა და საინჟინრო ფაკულტეტი;
ილიას სახელმწიფო უნივერსიტეტის, მეცნიერებისა და ხელოვნების ფაკულტეტის საინფორმაციო ცენტრი;
დედამიწის შემსწავლელ მეცნიერებათა ინსტიტუტი და სეისმური მონიტორინგის ეროვნული ცენტრი;
ილიაუნის დემოგრაფიის და სოციოლოგიის ინსტიტუტი
ილიაუნის ენერგეტიკის და მდგრადი განვითარების ინსტიტუტი;
ილიაუნის თეატრი;
წიგნის სახლი “ლიგამუსი”;
ილიაუნის ბიბლიოთეკა;
დემოგრაფიის და სოციოლოგიის ინსტიტუტი;
მატერიალური რესურსების დეპარტამენტი;
ევგენი ხარაძის აბასთუმნის ასტროფიზიკური ობსერვატორია

დრო: 2 ივნისი, 12:00-17:00 საათი
ადგილმდებარეობა: B201 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

საკონტაქტო ინფორმაცია
ნინო სიხარულიძე
nino.sikharulidze@iliauni.edu.ge
557650546

ილიაუნის „ფორბსის“ კლუბში: ნიკა ნანუაშვილის საჯარო ლექცია
2017-06-02 19:00
2 ივნისს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“ კლუბის მორიგი შეხვედრა გაიმართება.
საჯარო ლექციას წაიკითხავს საქართველოს ბიზნეს ასოციაციის იურიდიული ანალიტიკოსი ნიკა ნანუაშვილი.
ლექციის თემა: კონსტიტუციის 94-ე მუხლი
მომხსენებლის შესახებ
ნიკა ნანუაშვილს საქართველოს ბიზნეს ასოციაციაში იურიდიული ანალიტიკოსის პოზიცია უჭირავს 2010 წლიდან. მანამდე ნიკა ნანუაშვილი სხვადასხვა დროს მუშაობდა საქართველოს ეროვნულ ბანკში, საქართველოს განათლებისა და მეცნიერების სამინისტროში, ლტოლვილთა და განსახლების სამინისტროში, ქვემო ქართლის გუბერნატორის აპარატში, გაეროს ლტოლვილთა უმაღლესი კომისარიატის პროექტში. დამთავრებული აქვს თბილისის სახელმწიფო უნივერსიტეტის იურიდიული ფაკულტეტი. დამატებით გავლილი აქვს სხვადასხვა ტრენინგ–კურსი პროექტების მართვის, რისკების მართვის, მენეჯერული უნარებისა და სხვა მიმართულებებით. ასოციაციაში ნიკა აქტიურად არის ჩართული ინიცირებული საკანონმდებლო ცვლილებებისა და არსებული საკანონმდებლო ბაზის ანალიზისა და რეკომენდაციების შემუშავებისა და ადვოკატირების პროცესში.
დრო: 2 ივნისი, 19:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ.#3/5), ილიას სახელმწიფო უნივერსიტეტი
დასწრება თავისუფალია.
2017

საჯარო დებატები ილიაუნის სოციალური და კულტურის კვლევების ინსტიტუტის ორგანიზებით
2017-06-02 19:00
2 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში, ილიაუნის სოციალური და კულტურის კვლევების ინსტიტუტის ორგანიზებით, გაიმართება ინსტიტუტის საჯარო დებატების ციკლის მესამე შეხვედრა.
საჯარო დებატების თემაა: ფილმი „მძევლები“.
რეზო გიგინეიშვილის ახალ ფილმს გამოსვლისთანავე მასშტაბური და არაერთგვაროვანი გამოხმაურება მოჰყვა. რა განასხვავებს მას „თვითმფრინავის ბიჭებზე“ შექმნილი სხვა მხატვრული თუ დოკუმენტური ნაწარმოებებისგან? როგორია „თვითმფრინავის ბიჭების“ ისტორიის მნიშვნელობა ჩვენთვის დღეს, 35 წლის წლის შემდეგ? რას გვეუბნება ის მაშინდელ და ამჟამინდელ თავისუფლებაზე?
ამ კითხვებზე უპასუხებენ მომხსენებლები:

გოგი გვახარია – კინომცოდნე
ლუკა ნახუცრიშვილი – ფილოსოფოსი
ლექს ჩიღვინაძე – მწერალი

დრო: 2 ივნისი, 19:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიას წელი - გიორგი კეკელიძის საჯარო ლექცია: „თერგი და ილია“
2017-06-02 19:30
2 ივნისს, პარასკევს, 19:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ საქართველოს პარლამენტის ეროვნული ბიბლიოთეკის გენერალური დირექტორი, გიორგი კეკელიძე, წაიკითხავს საჯარო ლექციას თემაზე: „თერგი და ილია“.
ლექცია ჩატარდება ღონისძიებათა ციკლის ფარგლებში, რომელიც ილია ჭავჭავაძის დაბადებიდან 180, ხოლო გარდაცვალებიდან 110 წელს ეძღვნება.
ილიას სახელმწიფო უნივერსიტეტი 2017 წელს ილიას წლად აცხადებს და წლის განმავლობაში არაერთ საინტერესო პროექტს, ღონისძიებასა და კონკურსს გეგმავს.
ინფორმაცია დაგეგმილი ღონისძიებების შესახებ მუდმივად განახლდება. მიმდინარე წელს დაგეგმილი ღონისძიებების შესახებ ვრცლად იხილეთ ბმულზე: http://iliauni.edu.ge/ilias-weli.page
დრო: 2 ივნისი, 19:30 საათი
ადგილმდებარეობა: წიგნის სახლი „ლიგამუსი“, (ილია ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

როგორ ვისაუბროთ ორიენტალიზმზე - ედვარდ საიდის ორიენტალიზმის თეორიის რამდენიმე საკითხი ქართულ კონტექსტში
2017-06-03 15:00
3 ივნისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო ლექცია თემაზე: ,,როგორ ვისაუბროთ ორიენტალიზმზე – ედვარდ საიდის ორიენტალიზმის თეორიის რამდენიმე საკითხი ქართულ კონტექსტში“.
საჯარო ლექციის მიზანია ედვარდ საიდის ორიენტალიზმის თეორიის სხვადასხვა პერსპექტივიდან გაანალიზება. რამდენად გვეხმარება საიდის თეორია თანამედროვე მოვლენების ახსნაში, აქვს თუ არა თეორიას ლიმიტი და როგორ ვიმსჯელოთ ორიენტალიზმზე საქართველოში.
ლექციაზე ასევე განხილული იქნება, რამდენად იმეორებს ქართული დისკურსი დასავლეთის ხედვას ისლამის მიმართ; რა ნიშნავს ორიენტალიზმის ფემინიზაცია; რამდენად არის საქართველო აღქმული როგორც „აღმოსავლეთი“ და ქმნის თუ არა საქართველო თავად საკუთარ „აღმოსავლეთს“.
მომხსენებლები:

ედვარდ საიდის ,,ორიენტალიზმი” და მისი კრიტიკოსები – გიორგი სანიკიძე (ილიას სახელმწიფო უნივერსიტეტი)
საიდი და ჰანტინგთონი – შოთა პაპავა (ბერკლის უნივერსიტეტის დოქტორანტი/ილიას სახელმწიფო უნივერსიტეტი)
ორიენტალიზმი ,,ორიენტალიზმამდე” – ნიკო მარი და ქართული სამეცნიერო ნაციონალიზმი – ზაალ ანდრონიკაშილი (ილიას სახელმწიფო უნივერსიტეტი/ბერლინის ლიტერატურისა და კულტურის კვლევის ცენტრი)
კოლონიალიზმის ემანსიპატორული დაპირება: სხვა ქალების ჩაგვრა, გლობალური და ადგილობრივი იერარქიები – თამარ ცხადაძე (ილიას სახელმწიფო უნივერსიტეტი)
პოლიტიკის ორიენტალისტური განზომილება და ქალთა თანმხლები დილემა – მაია ბარქაია (ადამიანის უფლებების სწავლებისა და მონიტორინგის ცენტრი -EMC)

მოდერატორი: სოფო ზვიადაძე (ილიას სახელმწიფო უნივერსიტეტი)
დრო: 3 ივნისი, 15:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნი ეძებს მოყვარულ ფოტოგრაფებს
2017-06-05 15:48
ილიაუნი 10 ივნისს ლისის ტბაზე 11 წლის იუბილეს აღნიშნავს. მრავალფეროვანი და სანახაობრივი ღონისძიებები ერთდროულად გაიმართება ლისის ტბის მთელ ტერიტორიაზე, სხვადასხვა ზონაში (საჯარო ლექციების ზონა, საბავშვო ზონა, სახალისო მეცნიერების ზონა, ასტროზონა, საპიკნიკე ზონა, სასცენო პროგრამა და ა.შ.). იმისათვის, რომ დაბადების დღის სრულად აღბეჭდვა მოხერხდეს, სათანამშრომლოდ ვიწვევთ მოყვარულ ფოტოგრაფებს.
თუ გიყვართ ფოტოებზე საინტერესო სანახაობების აღბეჭდვა, გთხოვთ, შეავსოთ მარტივი სარეგისტრაციო ფორმა და ჩვენ დაგიკავშირდებით.
აუცილებელი პირობაა, გქონდეთ თქვენი ფოტოაპარატი.
ყველა ფოტოგრაფი, რომელიც დაგვეხმარება, დაჯილდოვდება სიმბოლური საჩუქრით.

პროფესორ მალხაზ მაყაშვილის საჯარო ლექცია ილიაუნის სამეცნიერო კაფეში
2017-06-06 19:00
2017 წლის 6 ივნისს, 19: 00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა სტუდენტური ფსიქო-ფიზიოლოგიური კვლევითი ცენტრის ხელმძღვანელთან, ასოცირებულ პროფესორ მალხაზ მაყაშვილთან.
საუბარი შეეხება ნეიროფსიქოლოგიურ და ფსიქოლოგიურ მარკერებს, რომელთა გამოყენება შესაძლებელია თავის ტვინის იშემიური ინსულტის პრემორბიდული პრედიქციისა და პოსტ-ინსულტური კლინიკური სურათის პროგნოზისათვის.
დრო: 6 ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (VIII ლექცია)
2017-06-06 19:00
6 ივნისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – „პოეზია და რეციტაცია“ – ფარგლებში, პოეტი რატი ამაღლობელი აგრძელებს ლექციათა ციკლს – „პოეზია და 7 ხელოვნება“.
ლექციათა ციკლის მერვე ლექციის თემაა: „ქართული ლიტერატურა და ეროვნული იდენტობა“.
მომხსენებელი განიხილავს შემდეგ საკითხებს: ენისა და სახელმწიფოს საზღვრები; პოეზია და კულტურის სხვა ნიშნები; ლუთერი და გერმანია; ლუთერი და ფაუსტი; ილია ჭავჭავაძე და სეკულარიზმი.
დრო: 6 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

დავით გაბუნიას „დაშლა“ – რომანის პრეზენტაცია ილიაუნის ლიტერატურულ კლუბში
2017-06-07 19:00
7 ივნისს, 19:00 საათზე, ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ დავით გაბუნიას სადებიუტო რომანის პრეზენტაციაზე. წიგნს წარადგენენ ავტორი დავით გაბუნია და რედაქტორი ქეთი ნიკოლეიშვილი
„ზურას და თინას ოჯახური ცხოვრება უღრუბლო ინერციით მიედინება; ისეთია, როგორიც უნდა იყოს – ჰყავთ შვილები, აქვთ სახლი, ზრუნავენ ერთმანეთზე… მაგრამ 2012 წლის ცხელ ზაფხულს ყველაფერი თავდაყირა დგება. მათ ყოველდღიურობაში სხვები იჭრებიან, უცხო და აქამდე გამოუცდელი ვნებები კი დამანგრეველი ძალის აღმოჩნდება.
დავით გაბუნიას სადებიუტო რომანში სამყაროს მხოლოდ პერსონაჟების თვალით ვხედავთ, დეტალებად დაშლილ რეალობაში ყველას საკუთარი, ერთმანეთთან შეუთავსებელი სიმართლე აქვს.“
მოდერატორი – მაშო სამადაშვილი.
დრო: 7 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ ელგუჯა დადუნაშვილის საჯარო ლექციები
2017-06-08 17:00
2017 წლის 8-9 ივნისს გაიმართება ილიაუნის ასოცირებული პროფესორის, იენის ფრიდრიხ შილერის უნივერსიტეტის სლავისტიკისა და კავკასიოლოგიის ინსტიტუტის მეცნიერ-თანამშრომლის, ელგუჯა დადუნაშვილის ლექციები

I ლექცია – 8 ივნისი, 17:00 საათი – „გეოლინგვისტიკის ისტორია და ლინგვისტურ მონაცემთა ვიზუალიზაციის პირველი ცდები“
II ლექცია – 9 ივნისი, 15:00 საათი – „გეოლინგვისტიკის ამოცანები დიგიტალური ჰუმანიტარიის კონტექსტში. ქართული ენის დიალექტთა მულტიმედია ატლასის კონცეფცია და განხორციელების გზები“

ლექციების დრო: 8 ივნისი, 17:00 საათი
9 ივნისი, 15:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია

„ბავშვის მიერ ქართულის, როგორც მშობლიური ენის დაუფლების საიდუმლოებები. ფსიქოლინგვისტური პერსპექტივა“ – წიგნის პრეზენტაცია
2017-06-08 18:00
8 ივნისს, ხუთშაბათს, 18 საათზე, წიგნის სახლში „ლიგამუსი“ გაიმართება ილიას სახელმწიფო უნივერსიტეტის ემერიტუს-პროფესორის, ნათელა იმედაძის წიგნის „ბავშვის მიერ ქართულის, როგორც მშობლიური ენის დაუფლების საიდუმლოებები. ფსიქოლინგვისტური პერსპექტივა“ პრეზენტაცია.
დრო: 8 ივნისი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის სამეცნიერო კაფეში: „ოქსიტოცინი, როგორც სიცოცხლის უდიდესი ფასილიტატორი“
2017-06-08 19:00
2017 წლის 8 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გაიმართება ჰაიდელბერგის უნივერსიტეტის პროფესორის, ვალერი გრინევიჩის საჯარო ლექცია:„ოქსიტოცინი, როგორც სიცოცხლის უდიდესი ფასილიტატორი”.
ლექციის თემა: ჰიპოთალამუსის ნეუროპეპტიდის ოქსიტოცინი.
ავტორი წარმოადგენს ოქსიტოცინის ცენტრალური სისტემის ევოლუციურ ასპექტებს, ოქსიტოცინის გავლენას ქცევის განსხვავებულ ფორმებსა და სოციო-ემოციური დაავადებების მქონე პაციენტებზე, მათ შორისაა, აუტიზმი და პრადერ-ვილის სინდრომი.
ლექციაზე დასასწრებად ვიწვევთ შესაბამისი პრობლემებით დაინტერესებულ ბაკალავრიატის და მაგისტრატურის სტუდენტებსა და ახალგაზრდა მეცნიერებს.
ლექციის ენა: ინგლისური
დრო:8 ივნისი,19:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ილიაუნის დაბადების დღე – 10 ივნისი, ლისის ტბა
2017-06-10 17:00
ილიაუნი 11 წლის იუბილეს 10 ივნისს ლისის ტბაზე აღნიშნავს.
გელოდებით ილიაუნის ფერად დაბადების დღეზე საინტერესო შემეცნებით-გასართობი პროგრამით, მრავალფეროვანი წარმოდგენებით და მუსიკალური პროგრამით, სახალისო სპორტული შეჯიბრებებით და კონკურსებით.
ლისზე 10 ივნისს დაგხვდებათ უღრუბლო ცა, კრიალა ტბა და მთელი შაბათი დღის მეგობრებისა და ოჯახის წევრებთან გატარებისთვის იდეალური გარემო.
ლისის ტბის მთელი ტერიტორია რამდენიმე ზონად იქნება დაყოფილი:

საპიკნიკე ზონაში დაგხვდებათ ფერადი კარვები, ჰამაკები, საქანელები, პლედები და ბალიშები;
სპორტული შეჯიბრებების ზონაში მეგობრებთან ერთად შეგიძლიათ გაერთოთ ფრენბურთით, ჰულაჰუპით, მაგიდის ტენისით, გოლიათი შაშით, X&0-თი, ბადმინტონით და სხვა სპორტული აქტივობებით;
სკაუტების ზონაში შეგიძლიათ მონაწილეობა მიიღოთ განძის მაძიებელთა თამაშში და საინტერესო პრიზებიც დაიმსახუროთ;
ასტროზონაში ასტროფოტოგრაფ დავით დვალის ფოტოგამოფენას დაათვალიერებთ; ასევე გექნებათ შესაძლებლობა ღამისა და დღის ტელესკოპებით დააკვირდეთ ციურ სხეულებს;
ინოვაციების სივრცეში წარმოდგენილი იქნებიან: GameLab Iliauni; VRLab Iliauni; FabLab Iliauni; ასევე გაიმართება მაღალტექნოლოგიურ დანადგარებზე დამზადებული ნივთების გამოფენა-გაყიდვა; ახალგაზრდა გამომგონებელთა გამოფენა;
ლიგამუსის სივრცეში მოისმენთ სანდრო ასათიანის, ლევან ბერძენიშვილის, ლევან გიგინეიშვილის, ქეთი დევდარიანის, ნინო დობორჯგინიძის, გიგა ზედანიას, ნინო ფირცხალავასა და ზურაბ ჯიშკარიანის საინტერესო მოხსენებებს ხელოვნებაზე, კულტურასა და ხელოვნურ ინტელექტზე;
ბავშვებისთვის განკუთვნილ ზონაში პატარების განწყობაზე იზრუნებენ პროფესიონალი ანიმატორები; სახალისო მეცნიერების სივრცეში –მონაწილეობას მიიღებენ ექსპერიმენტებში; ასევე ჩაერთვებიან სახალისო არქეოლოგიის აქტივობებში; დაესწრებიან ძალიან სანახაობრივ აზოტ-შოუსა და საპნის ბუშტების შოუს, რომელსაც ექპერიმენტორიუმი წარმოადგენს;
დაბადების დღის მთავარ სცენაზე კი Tbilisi Newcomers 2017 – ფინალური კონცერტი გაიმართება; კონცერტის შემდეგ მოუსმენთ Eko & Vinda Folioს; A. Tabukashvili-ს;
დასასრულს ტორტით გაგიმასპინძლდებით და გრანდიოზული ფეიერვერკით გაგაცილებთ.

გაატარეთ მთელი დღე ჩვენთან ერთად! #ილიაუნი11წლისაა
პროგრამა
17:00 – 17:30 – რატი ამაღლობელის სიტყვის სახელოსნო და პროექტი „პოეზია და რეციტაცია“

ილიაუნის ჰიმნის პრეზენტაცია (ტექსტის ავტორი – რატი ამაღლობელი; მუსიკის ავტორი – გოგი ძოძუაშვილი)
კომპოზიტორ გოგი ძოძუაშვილის მუსიკისა და პოეტ რატი ამაღლობელის პოეტური ტექსტების სინთეზი

17:30 – 19:00 – პანელური დისკუსიების სერია

17:30 – 18:00 – თემა: ხელოვნება და ხელოვნური ინტელექტი
მომხსენებლები: ილიას სახელმწიფო უნივერსიტეტის პროფესორი ნინო დობორჯგინიძე, პროექტ ონლაინ ილიაუნის მენეჯერი და ჯეოლაბის რექტორი სანდრო ასათიანი, პროექტ ონლაინ ილიაუნის მენეჯერი ზურა ჯიშკარიანი
ილიაუნის ჩეთბოთის „უნა“ პრეზენტაცია
18:00 – 19:00 – ხელოვნება კულტურის წინააღდეგ
ილიაუნის პროფესორები: ლევან ბერძენიშვილი, ლევან გიგინეიშვილი, გიგა ზედანია, ნინო ფირცხალავა და სცენარისტი ქეთი დევდარიანი

20:00 – 22:00 Tbilisi Newcomers 2017 – ფინალური კონცერტი #MoosicBreaksFree

LIE FOR YOU
KILLAGES
HARRY RULES
THE NALI
UNLIMITED
INFADUS

22:00 – 23:00 Eko & Vinda Folio
23:00 – 01:00 A. Tabukashvili
დამატებითი ინფორმაციისთვის:
სივრცეების/ზონების გადანაწილება : https://iliauni.edu.ge/40766.png
დეტალური განრიგი: https://iliauni.edu.ge/40765.png
გელოდებით ყველას!
#ილიაუნი11წლისაა
p.s. თუ მოდიხარ დაბადების დღეზე ツ დაისტატუსე #ილიაუნი11წლისაა

ილიაუნი 11 წლისაა – რატი ამაღლობელი და გოგი ძოძუაშვილი პროექტით – „პოეზია და რეციტაცია“
2017-06-10 17:00
10 ივნისს ლისის ტბაზე საიუბილეო თარიღთან დაკავშირებით მთელი დღის განმავლობაში ბევრ ღონისძიებას გპირდებით. გვეწვიეთ მეგობრებთან და ოჯახის წევრებთან ერთად, დასამახსოვრებელი დღე გელით.
ღონისძიებებს ლისის ტბის ტერიტორიის სხვადასხვა ზონა უმასპინძლებს. ლიგამუსის სივრცეში გაიმართება საინტერესო შეხვედრები და დისკუსიები.
10 ივნისს, 17:00-დან 17:30 საათამდე რატი ამაღლობელის „სიტყვის სახელოსნო“ წარმოგიდგენთ პროექტს – „პოეზია და რეციტაცია“.
გაიმართება ილიაუნის ჰიმნის პრეზენტაცია. ტექსტის ავტორი – რატი ამაღლობელი; მუსიკის ავტორი – გოგი ძოძუაშვილი.
კომპოზიტორი გოგი ძოძუაშვილი და პოეტი რატი ამაღლობელი თავიანთი მუსიკისა და პოეტური ტექსტების სინთეზს წარმოადგენენ.
დრო: 10 ივნისი, 17:00-17:30 საათი
ადგილმდებარეობა: ლისის ტბა

ილიაუნი 11 წლისაა – პანელური დისკუსიების სერია ლისზე
2017-06-10 17:30
ილიაუნი 10 ივნისს ლისის ტბაზე 11 წლის იუბილეს აღინიშნავს.
მთელი დღის განმავლობაში არაერთ საინტერესო წარმოდგენას, დისკუსიას, გამოფენას, კონკურსს გთავაზობთ. დაბადების დღის მრავალფეროვან ღონისძიებებს ლისის ტბის ტერიტორიის სხვადასხვა ზონა უმასპინძლებს.
10 ივნისს, 17:30-დან 19:00 საათამდე ლიგამუსის სივრცეში გაიმართება პანელური დისკუსიების სერია

17:30 –18:00 – თემა: ხელოვნება ხელოვნური ინტელექტის ეპოქაში
მომხსენებლები: ილიას სახელმწიფო უნივერსიტეტის პროფესორი ნინო დობორჯგინიძე, პროექტ ონლაინ ილიაუნის მენეჯერი და ჯეოლაბის რექტორი სანდრო ასათიანი, პროექტ ონლაინ ილიაუნის მენეჯერი ზურა ჯიშკარიანი
ილიაუნის ჩეთბოთის „უნა“ პრეზენტაცია
18:00 –19:00 – ხელოვნება კულტურის წინააღმდეგ
ილიაუნის პროფესორები: ლევან ბერძენიშვილი, ლევან გიგინეიშვილი, გიგა ზედანია, ნინო ფირცხალავა, სცენარისტი ქეთი დევდარიანი.

დრო: 10 ივნისი, 17:30-19:00 საათი
ადგილმდებარეობა: ლისის ტბა

პროფესორ ქრისტიან კიორნერის საჯარო ლექცია
2017-06-12 17:00
2017 წლის 12 ივნისს, 17:00 საათზე, ილიას სახელმწიფო უნივერსიტეტის G106 აუდიტორიაში ილიაუნის სამეცნიერო კაფეს ორგანიზებით პროფესორი ქრისტიან კიორნერი წაიკითხავს საჯარო ლექციას თემაზე: “Explaining the climatic range limits of plant species” („მცენარეთა კლიმატური არეალის საზღვრების დახასიათება“).
მომხსენებლის შესახებ: ქრისტიან კიორნერი (Christian Körner) ინსბრუკის მაღალმთის ეკოლოგიის ცნობილი სკოლის ერთ-ერთი ყველაზე თვალსაჩინო წარმომადგენელია. იგი 1949 წელს დაიბადა ქ. ზალცბურგში (ავსტრია). სადოქტორო დისერტაცია მაღალმთის მცენარეთა ეკოლოგიის საკითხებზე ქ.ინსბრუკში ცნობილი ფიტოეკოლოგის, ვალტერ ლარხერის ხელმძღვანელობით დაიცვა. ქრისტიან კიორნერი 1989 წლამდე ინსბრუკის უნივერსიტეტის ბოტანიკის ინსტიტუტში მოღვაწეობდა.1989 წელს მიიღო ბოტანიკის პროფესორის წოდება და მუშაობა განაგრძო ბაზელის (შვეიცარია) უნივერსიტეტის ბოტანიკის ინსტიტუტის დირექტორის თანამდებობაზე. 2015 წლიდან იგი ემერიტუს-პროფესორია. ქრისტიან კიორნერი 400-ზე მეტი სამეცნიერო სტატიისა და რამდენიმე წიგნის ავტორია. იგი იყო ჟურნალ “Science”-ის სარედაქციო საბჭოს წევრი. ამჟამად არის ჟურნალების – “Oekologia” და “Alpine Botany” – რედაქტორი; რამდენიმე ქვეყნის მეცნიერებათა აკადემიების წევრი. 40 წელია, აქტიურად თანამშრომლობს ქართველ კოლეგებთან – ილიას სახელმწიფო უნივერსიტეტისა და ბოტანიკის ინსტიტუტის მეცნიერებთან. მისი წიგნი “Alpine Plant Life: Functional plant ecology” 2008 წელს ილიას სახელმწიფო უნივერსიტეტმა ქართულ ენაზე გამოსცა. 2015 წელს ქრისტიან კიორნერი აირჩიეს ილიას სახელმწიფო უნივერსიტეტის საპატიო დოქტორად.
თემის დასახელება: “Explaining the climatic range limits of plant species” („მცენარეთა კლიმატური არეალის საზღვრების დახასიათება“).
თემის მოკლე აღწერა: მოხსენება შეეხება თანამედროვეობის ერთ-ერთ ყველაზე აქტუალურ თემას – კლიმატის გლობალური ცვლილების ეკოლოგიურ პერსპექტივებს. კერძოდ, მის გავლენას სახეობათა სივრცითი განაწილების (ჰიფსომეტრულ და ექსპოზიციურ გრადიენტებზე) თავისებურებებზე.
ლექციის ენა: ინგლისური
დრო: 12 ივნისი, 17:00 საათი
ადგილმდებარეობა: G106 აუდიტორია (გ.წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

პროფესორ თენგიზ ვერულავას საჯარო ლექცია: „ჯანმრთელობის სოციალური დაზღვევის 10 პარადიგმა“
2017-06-12 19:00
2017 წლის 12 ივნისს, 19:00 საათზე, ილიას სახელმწიფო უნივერსიტეტის E207 აუდიტორიაში გაიმართება შეხვედრა მედიცინის აკადემიურ დოქტორთან, პროფესორ თენგიზ ვერულავასთან.
საუბარი შეეხება ჯანმრთელობის სოციალური დაზღვევის დანერგვის თავისებურებებს, განსაკუთრებით ისეთი განვითარებადი, გარდამავალი ქვეყნების მაგალითზე, როგორიც საქართველოა. კერძოდ:
რამდენად უწყობს ხელს ჯანმრთელობის სოციალური დაზღვევა ჯანმრთელობის სისტემის მიზნებს?
რამდენად საჭიროებს დამატებით დაფინანსებას და მხარდაჭერას სახელმწიფოს მხრიდან?
რამდენად შესაძლებელია შემოსავლების შეგროვების პროცედურების განხორციელება ტექნიკურად?
რამდენად ხელმისაწვდომია ფიზიკური და ინტელექტუალური რესურსები ჯანმრთელობის სოციალური დაზღვევის სისტემის დასანერგად?
რა სარგებელი შეიძლება ჰქონდეთ მათ, ვინც ჯანმრთელობის სოციალური დაზღვევით სარგებლობს?
ჯანმრთელობის სოციალური დაზღვევის სისტემის ტექნიკური განხორციელების შესაძლებლობა და ფინანსური სიცოცხლისუნარიანობა რამდენად არის დამოკიდებული სადაზღვევო მოცვის სიღრმეზე, სიგანესა და სიმაღლეზე?
ჯანმრთელობის სოციალური დაზღვევის სისტემა როგორ ახორციელებს ჯანმრთელობის სერვისების შეძენას ან გაწევას?
ჯანმრთელობის სოციალური დაზღვევის სისტემა როგორ ახდენს სადაზღვევო შენატანებისა და სავარაუდო სუბსიდირებული შემოსავლების დაბალანსებას დაზღვეულთა ჯანმრთელობის დაზღვევისა და ადმინისტრაციულ ხარჯებთან.
შეხვედრის ორგანიზატორია ილიას სახელმწიფო უნივერსიტეტის ჯანდაცვისა და დაზღვევის ინსტიტუტი.
დრო: 12 ივნისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია
